Мы махуэхэм
Жэпуэгъуэм и 29, щэбэт
Инсультым пэщIэтыным и дунейпсо махуэщ
Тыркум щагъэлъапIэ Республикэм и махуэр. 1923 гъэм а къэралым и Конституцэм зэхъуэкIыныгъэхэр халъхьащ, Уэсмэн империер зэрыщымыIэжым, Тырку Республикэ къызэрыунэхуам теухуауэ.
Сербием и Конституцэр къыщащта махуэщ
Комсомолыр къыщызэрагъэпэща махуэщ
1922 гъэм Москва къыщызэIуахащ Революцэм и театр. Иджы ар Москва Маяковскэм и цIэр зэрихьэу дэт академическэ театрырщ.
1943 гъэм Налшык ФЗО школ къыщызэIуахащ. Абы фабрикэхэм, заводхэм щылэжьэнухэр щыгъэхьэзырырт.
1944 гъэм советыдзэхэм щIадзащ Венгрием и къалащхьэ Будапешт хуит къэщIыжыным теухуа зауэшхуэм. Ар 1945 гъэм мазаем и 13 пщIондэ екIуэкIащ.
Америкэр зэрыщыIэр япэу къэзыхута Колумб Христофор къызэралъхурэ илъэс 565-рэ ирокъу.
Академик, Урысейм и къэрал лэжьакIуэ, политик цIэрыIуэ Примаков Евгений къызэралъхурэ илъэс 87-рэ ирокъу.
АР-м и цIыхубэ тхакIуэ, УФ-мрэ АР-мрэ щэнхабзэмкIэ щIыхь зиIэ я лэжьакIуэ Пэнэф Сэфар и ныбжьыр илъэс 86-рэ ирокъу.
Юрист, тхакIуэ Сэрахъэ Александр и ныбжьыр илъэс 82-рэ ирокъу.
КъБР-м щIыхь зиIэ и артисткэ Балъкъэр Тамарэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 8, жэщым градуси 2 — 3 щыхъунущ.
Жэпуэгъуэм и 30, тхьэмахуэ
Политикэ IуэхукIэ зэхэзехуэн зэращIам и зэранкIэ хэкIуэдахэм я фэеплъ махуэщ
Урысейм и дзэ-тенджыз флотым и махуэщ. Ар Пётр Езанэм и жэрдэмкIэ 1696 гъэм къызэрагъэпэщащ.
1711 гъэм Къэбэрдей отрядым Мурад-СулътIан зи пашэ тыркудзэр хигъэщIащ.
1888 гъэм Америкэм щыщ Лауд Джон шариковэ ручкэ къызэригупсысам теухуа япэ патентыр иратащ. Шакъэм хагъауэурэ зэрытхэу щыта къалэмым и пIэ ар занщIэу къимыувами, дунейм абы Iуэхутхьэбзэшхуэ яхуищIауэ къалъытэу, нобэми и цIэр ящыгъупщэркъым.
1905 гъэм Урысейм и пащтыхь Николай ЕтIуанэм къыдигъэкIащ «Къэрал хабзэхэр егъэфIэкIуэным теухуауэ» унафэр. Абы щыубзыхуат цIыхум и хуитыныгъэхэр, Къэрал Думэр хэхыным теухуа хабзэхэр.
1941 гъэм Севастополь къалэр бийм щыхъумэным теухуа зауэм щIидзащ. Къалэр къебгъэрыкIуэ нэмыцэдзэхэм Iэрамыгъэхьэу махуэ 250-кIэ яхъумащ. 1945 гъэм Севастополь Къалэ-лIыхъужь цIэр фIащауэ щытащ.
1990 гъэм Москва къыщызэIуахащ политикэ залымыгъэм и зэран зэкIахэм я фэеплъ.
СССР-м зыхъумэжыныгъэмкIэ и министру щыта, Совет Союзым и Маршал Устинов Дмитрий къызэралъхурэ илъэси 108-рэ ирокъу.
Мысырым и дзэ къулыкъущIэ, штаб нэхъыщхьэм и унафэщIу, къэралым зыхъумэжыныгъэмкIэ и министру щыта Февзи (Хьэхъу) Мухьэмэд къызэралъхурэ илъэс 89-рэ ирокъу.
Кхъухьлъатэзехуэ, Иорданием и ЛIыхъужь, къэралым и Парламен-тым и депутат Шурдым Ихьсан и ныбжьыр илъэс 78-рэ ирокъу.
СурэтыщI-живописец, КъБР-м и Къэрал саугъэтым и лауреат Акъсырэ Михаил и ныбжьыр илъэс 59-рэ ирокъу.
Аргентинэм щыщ, дуней псом щыцIэрыIуэ футболист Марадонэ Диегэ и ныбжьыр илъэс 56-рэ ирикъуащ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градуси 4 — 7, жэщым градуси 2 — 3 щыхъунущ.
Жэпуэгъуэм и 31, блыщхьэ
Къалэхэм я дунейпсо махуэщ
Тенджыз ФIыцIэм и дунейпсо махуэщ
Экономием и дунейпсо махуэщ
Урысейм щыIэ СИЗО-хэмрэ тутнакъэщхэмрэ я лэжьакIуэхэм я махуэщ
Урысейм щылажьэ Iэпэтэрмэш зэдзэкIакIуэм и махуэщ
1811 гъэм Санкт-Петербург пэмыжыжьэ Царское Село жылэм къыщызэIуахащ урыс тхыдэмрэ щэнхабзэмрэ я дежкIэ мыхьэнэшхуэ зиIэ хъуа лицейр. Ар къэзыухахэм къахэкIащ щIэныгъэлI, тхакIуэ, усакIуэ, дзэзешэ лъэрызехьэхэр. Абыхэм ящыщу нэхъ цIэрыIуэ дыдэ хъуар Пушкин Александрщ.
1888 гъэмлъакъуэрыгъажэм щIалъхьэ хьэфэ шэрхъыр къагупсысащ.
1984 гъэмИндием и премьер-министр Ганди Индирэ яукIащ.
Совет актёр, СССР-м и цIыхубэ артист Папанов Анатолий къызэралъхурэ илъэс 94-рэ ирокъу.
Совет экономист, урысей политик, Москва къалэм и япэ Iэтащхьэу щыта Попов Гавриил къызэралъхурэ илъэс 80 ирокъу.
УФ-м и къэрал лэжьакIуэ, етIуанэ рангым и къэрал чэнджэщэгъу ХъупсырокъуэНазир (Кърым-Джэрий) къызэралъхурэ илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 4, жэщым градуси 2 — 3 щыхъунущ.
